Δήμος Δοξάτου

Ο Δήμος Δοξάτου είναι δήμος περιφέρειας Ανατολικής Μακεδονίας και Θράκης που συστάθηκε το 2011 με το Πρόγραμμα Καλλικράτης. Προέκυψε από τη συνένωση των προϋπαρχόντων δήμων Δοξάτου και Καλαμπακίου. Η έκταση του Δήμου είναι 244.1 τ.χλμ. και ο μόνιμος πληθυσμός του είναι 12.059 κάτοικοι σύμφωνα με την απογραφή του 2021. Η έδρα του δήμου είναι το Καλαμπάκι και η ιστορική έδρα του είναι το Δοξάτο.

 Ο Δήμος Δοξάτου αποτελείται από 2 «δημοτικές ενότητες», οι οποίες αντιστοιχούν στους 2 συνενωμένους δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια. Η δημοτική ενότητα Δοξάτου αποτελούσε ολόκληρο τον δήμο πριν την συνένωση με το πρόγραμμα Καλλικράτης. Καταλαμβάνει έκταση 162.336 στρεμμάτων και με την απογραφή του 2021 είχε πληθυσμό 7.568 κατοίκους. Ο πρώην Δήμος Δοξάτου με έδρα τον οικισμό Βαθύσπηλο του πρώην Δήμου Μεγάλου Αλεξάνδρου, αποτελούνταν από τον πρώην Δήμο Μεγάλου Αλεξάνδρου (που προερχόταν από εθελούσια συνένωση των Κοινοτήτων Κυργίων, Πηγαδίων, Αγοράς), τον πρώην Δήμο Δοξάτου, και τις πρώην Κοινότητες Αγίου Αθανασίου και Κεφαλαρίου. Είχε συσταθεί με το νόμο 2539/4-11-97 (ΦΕΚ Α 244/4-12-97) (Σχέδιο Καποδίστριας) Περιλαμβάνονται οι παρακάτω κοινότητες και οικισμοί: Άγιος Αθανάσιος Δράμας Αγορά Δράμας Δοξάτο Δράμας Κεφαλάρι Δράμας Κύργια Δράμας Πηγάδια Δράμας Ο πρώην δήμος και νυν δημοτική ενότητα Καλαμπακίου με την απογραφή του 2021 είχε πληθυσμό 4.491 κατοίκους και καταλαμβάνει έκταση 81 τ.χλμ. Ο πρώην δήμος είχε συσταθεί το 1997 με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο. Βρισκόταν στο νοτιότερο τμήμα του νομού. Περιλάμβανε πέντε δημοτικά διαμερίσματα και έχει συνολικό πληθυσμό κατοίκους. Έδρα του ήταν το Καλαμπάκι. Περιλαμβάνονται οι παρακάτω κοινότητες και οικισμοί: Καλαμπάκι Αγία Παρασκευή Καλαμών Νεροφράκτης Φτελιά Δήμαρχοι Δήμου Καλαμπακίου 1999-2002: Γεώργιος Μυλωνάς. Εξελέγη το 1998 με ποσοστό 50,50% έναντι 49,50 για το Χρήστο Γεωργιτσόπουλο. 2003-2010: Χρήστος Γεωργιτσόπουλος. Κέρδισε τις εκλογές του 2002, με ποσοστό 57,16% και επανεξελέγη το 2006 με 53,55% έναντι 46,45% του Δημητρίου Αλβανόπουλου. Δήμαρχοι Δοξάτου 1951-1954: Μουμτζής 1955-1964: Ζεγκίλης (εξελέγη το 1954)1967-197?: Χρήστος Σοφ. Μαργαρίτης με αναπληρωτή δημάρχου τον Αθανάσιο Δ. Χασάπη. 1987 και 1991-1994: Σταύρος Δαϊλάκης (1955-2021) Βουλευτής ΝΔ (2000-09). 1987-1990, 1995-2000: Παναγιώτης Σαριπανίδης (1940-2006). Στρατιωτικός γιατρός, με ειδικότητα Οφθαλμιάτρου. Εξελέγη το 1986 και το 1994, επανεξελέγη το 1998 με ποσοστό 54,15% έναντι 45,85% για τον Ξένο Βρακά. Παραιτήθηκε σε ένδειξη διαμαρτυρίας για την μη αυτονόμηση του καποδιστριακού Δήμου Δοξάτου (ο μοναδικός Δήμαρχος στην Ελλάδα που παραιτήθηκε). Πέθανε στις 3 Οκτωβρίου 2006 σε ηλικία 66 ετών. 2001-2006: Νικόλαος Παπαδόπουλος. Οδοντίατρος. Πρόεδρος της Κοινότητας Αγίου Αθανασίου από το 1987 ως το 1998. Αντιδήμαρχος Δοξάτου το 1999 με 2001. Έγινε Δήμαρχος στη θέση του παραιτηθέντος Σαριπανίδη τον Ιανουάριο του 2001. Εξελέγη το 2002 με ποσοστό 56,24% έναντι 43,76 για το Σάββα Παπαδόπουλο. 2007-2014: Αναστάσιος Χατζηλαζάρου. Γεννήθηκε το 1959 στον Άγιο Αθανάσιο. Υπάλληλος της ΑΤΕ. Εξελέγη για πρώτη φορά Δήμαρχος Δοξάτου το 2006 με ποσοστό 51,37% στον δεύτερο γύρο έναντι 48,63% για το Φώτιο Καλογήρου. 2014-2019: Δημήτρης Δαλακάκης. Δικηγόρος. Γεννήθηκε το 1980 και κατάγεται από τον Άγιο Αθανάσιο. Εξελέγη το 2014 στον δεύτερο γύρο με την Δημιουργική Κίνηση για την Ανατροπή, συγκεντρώνοντας ποσοστό 54,57% έναντι 45,43% για τον Τάσο Χατζηλαζάρου (Πρωτοποριακή Ενωτική Κίνηση για Ενεργούς Πολίτες). 2019-2023: Θεμιστοκλής Ζεκερίδης. Γεννήθηκε το 1953. Κέρδισε τις εκλογές του 2019 στον δεύτερο γύρο, με ποσοστό 52,81% έναντι 47,19 για τον Δημήτριο Δαλακάκη. Σκοτώθηκε σε αυτοκινητικό δυστύχημα στις 17 Ιουνίου 2023. 2023- σήμερα: Δημήτρης Καραμπακάλης (Αντιδήμαρχος έως το 2023, εξελέγη δήμαρχος από τα μέλη της παράταξης «Πρωτοποριακός Ενωτικός Συνδυασμός» στις 29 Ιουνίου 2023 για να συνεχίσει τη θητεία του αποβιώσαντος Ζεκερίδη, έως τις 31 Δεκεμβρίου 2023). Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο Εσωτερικών, σχέδιο Καλλικράτης Δήμος Δοξάτου – Επίσημος ιστότοπος